Die beskrywing van die plaaslike regering (Centurion Munisipaliteit) se struktuur en dienste hieronder is nog vir die ou struktuur voordat Centurion deel van Tshwane geword het. Daar is nou drie kliëntedienssentrums van Tshwane in die Centurion-gebied:
H/v Cliftonlaan en Rabiestraat
Tel: (012) 671-7038 en 671-7789
H/v Tangerinelaan en 6de Laan
Tel: (012) 374-9754 en 374-9756
H/v Rethabile en Lebogong
Eertydse Stadwapen van Centurion
Eertydse tussentydse Stadwapen van Tshwane
Inligting moontlik verouderd weens samesmelting in Tshwane
Ambulans- en Brandweerdienste
Water- en Riooldienste
Meer by Centurionsentrum
Die ou Centurion Munisipaliteit het bestaan uit 12 verkose wyksraadslede en agt lede wat op proporsionele grondslag verkies is. Hierdie struktuur is nou opgeneem in die Tshwane Metropolitaanse Raad wat op 5 Desember 2000 tot stand gekom het. Hiervolgens word Centurion deur agt wyksraadslede verteenwoordig, asook 'n aantal raadslede wat op proporsionele grondslag aangewys is.
Die plaaslike bestuurstruktuur of munisipaliteit funksioneer in 14 departemente wat elkeen gelei word deur bekwame en goed opgeleide beamptes. Alle dienste word deur die struktuur gelewer
Telefoon: 671-7211 (skakelbord)
Die nooddienste word eerste vertoon en ander dienste laer af.
Ambulans- en Brandweerdiense
24 uur per dag beskikbaar
Ander: 671-7500 / 671-7375
Hierdie funksie berus by die munisipaliteit. Dit is 'n bystandsdiens wat burgerlike ontwrigting tydens natuurrampe en vyandelike optrede moet bekamp. Die diens bied verskeie kursusse aan vir die publiek, onder meer noodhulp, brandbestryding en veiligheidsmaatreëls.
Die munisipaliteit versprei elektrisiteit wat deur Eskom voorsien word, aan meer as 16700 wonings en 300 nywerhede deur 132 kV en 11kV netwerke.
Die elektrisitetsbeheerkamer word tussen 06:00 en 22:00 beman deur een persoon wat onderbrekings deur afstandbeheerde toerusting kan probeer herstel. Tydens groot onderbrekings word die noodtelefone gekoppel aan 'n antwoordmasjien om die beampte in staat te stel om die foute te probeer herstel of die herstelwerk te koördineer. Wanneer die beheerkamer nie beman word nie, word die oproepe deur 'n radiobeheerstelsel deurgeskakel na die elektrisiën aan diens herlei.
Straatligte: 671-7540 671-7536
Die munisipaliteit behartig die verspreiding van water aan die inwoners, asook die verwydering van rioolafval en die verwerking daarvan.
Die munisipaliteit bedryf drie begraafplase by Olievenhoutbosch, Laudium en net noord-oos van Centurionsentrum. Die OWB ere-akker is bespreek vir die Bond van Oud-Geïnterneerdes, die helde-akker vir persone wat gesterf in operasionele diens vir die land se veiligheid en die ere-akker is vir burgemeesters en raadslede wat 'n diens aan die gemeenskap van Centurion gelewer het.
Muur van Herinnering: 327-4714
Tuin van Herinnering: 671-7676
Centurion beskik oor 'n uitgebreide biblioteekdiens met 11 takke in onder andere voorstede, die dienssentrum vir bejaardes en weermagbasisse. Verskeie dienste word ook verskaf benewens die normale uitleendienste. Dit sluit in onder meer naslaandienste, 'n gemeenskapsinligting- projek, internetdienste, 'n kultuurafdeling en kunsgallery.
Die dienste insake rondloperdiere, verwaarloosde diere of diere sonder eienaars word deur die Dierebeskermingsvereniging namens die munisipaliteit gelewer. Die DBV het ook inligting oor diereklinieke in die gebied.
Hondelisensies word ook deur die DBV geadministreer namens die munisipaliteit en hierdie lisensies is betaalbaar by die DBV.
Dooie diere word deur die Departement Gesondheidsdienste se reinigingsafdeling verwyder. Indien dooie diere van private eiendom verwyder moet word, is 'n fooi betaalbaar.
Gesondheid- en voorkomingsdienste is een van die belangrikste dienste wat deur 'n plaaslike owerheid gelewer moet word. Die Munisipaliteit verskaf gewone kliniekdienste, asook 'n geriatriese kliniek waar gereelde ondersoeke uitgevoer en medikasie verskaf word.
Die Gesondheidsdepartement behartig ook omgewingshigiëne. Dit sluit in vuillisverwydering en inspeksie van persele waar voedsel voorberei en verkoop word.
Die Munisipaliteit beheer en bestuur 'n aantal ontspanningeriewe vir die inwoners van Centurion.
Hierdie mensgemaakte meer is geskep met die ontwikkeling van Centurionsentrum op die oewer van die Hennopsrivier. Dit het 'n opppervlakte van 7,5 ha en word vir talle watersport- en ander ontspanningsaktiwiteite gebruik.
Die waterorrel is in die meer geleë, direk in die gesigsveld vanaf die meerplein. Dit bestaan uit 600 spuitstukke en 280 gekleurde ligte en verskaf besondere vermaak aan die talle aandbesoekers by die sentrum.
Die natuurreservaat is geleë aan die oewer van die Hennopsrivier in die Zwartkop-omgewing. Die terrein is boomryk met standhoudende waterbronne en 'n interessante reliëf.
Talle voëlsoorte kom in die reservaat voor terwyl verskeie wildsoorte reeds hervestig is in die reservaat. Dit sluit onder meer in blesbokke, rooihartbeeste, springbokke, rooibokke, sebras en volstruise. Die plante in die reservaat word uitgeken en gemerk en die besoeker kan die talle wandelpaadjies gebruik.
'n Lapa met braaigeriewe is ontwikkel en kan gehuur word vir funksies.
Besoekers kan die 13 kilometer tussen Supersport Centurion en Zwartkop-natuurreservaat stap langs die wandelroete. Dit neem ongeveer 5 uur om hierdie roete te stap.
Besoekers moet bedag wees op wisselende weersgesteldhede, veral in die somer wanneer donderstorms in die middag kan voorkom.
Die Rooihuiskraal Historiese Terrein het sy onstaan te danke aan die slag van Rooihuiskraal wat in die Eerste Vryheidsoorlog plaasgevind het. Die terrein is in 1981 tot Nasionale Gedenkwaardigheid verklaar.
Op die terrein kry die stadskind die geleentheid om met die plaaslewe in aanraking te kom op die plaasgedeelte van die terrein. Ponies en perde is reeds aangekoop vir vermaaklikheidsritte by kinderpartytjies en oor naweke en vakansiedae.